Publication: Magyar Közlöny
Issue: MK-2002-97 (Year: 2002, Number: 97)
Era: 1990-2004
Section: kárpótlásáról szóló 1992. évi XXXII. törvény (a továbbiakban: Kpt.) 2. §-ának (1) bekezdése alkalmazása során:
Paragraph Index: 431

3. A kárpótlási igényt okirattal, illetve hitelt érdemlõ módon kell igazolni. Az ügyfél által az érintettek születési helyére és idejére vonatkozóan tett nyilatkozatot tanúsító közjegyzõi irat a rokoni kapcsolat igazolására nem alkalmas. A más ügyben — az igénylõ másik sérelmet szenvedett hozzátartozója, vagy életben lévõ családtagjának ugyanazon sérelmet szenvedett hozzátartozó utáni kérelme tárgyában — hozott határozat bizonyítékként nem vehetõ figyelembe, mert a közigazgatási per tárgya a keresettel támadott közigazgatási határozat jogszerûségének vizsgálata. Az Áe. 2. §-ának (5) bekezdésében megfogalmazott ügyfélegyenlõség elvének érvényesítése nem járhat azzal a következménnyel, hogy a közigazgatási szerv korábbi téves jogalkalmazói gyakorlatát ne változtathassa meg, és a kárpótlásra jogosító jogcímek igazolása nélkül korábban kárpótlást megállapító döntését követõen utóbb ne hozzon a jogszabályoknak megfelelõ döntést (Kf.II.35.303/1999/6., Kf.V.39.163/2000/7., Kfv.X.39.900/2001/6., Kfv.X. 40.087/2001/6.). II. A Jogegységi Tanács nem nyilvános ülésén az indítványozó fenntartotta az indítványát. A Legfõbb Ügyész képviselõje az indítvánnyal kapcsolatos felszólalásában kifejtette, hogy az R.2. 1. §-ának (3) bekezdése értelmében a kárpótlásra jogosultságot — sérelmet és egyéb feltételeket — a kérelmezõnek kell igazolnia. A kárpótlást megalapozó rokoni kapcsolat igazolása csak a Pp. 195. §-ának (1) bekezdésében meghatározott közokirattal, születési anyakönyvi kivonattal lehetséges, míg a sérelem elszenvedését „hitelt érdemlõ módon” kell bizonyítani. 2002/97. szám Álláspontja szerint nem sérti az Áe. 2. §-ának (5) bekezdésében megfogalmazott ügyfélegyenlõség elvét, ha a közigazgatási szerv a kárpótlásra jogosító feltételek hiányában korábban kárpótlást megállapító döntését megváltoztatva utóbb a jogszabályoknak megfelelõ határozatot hoz. Az ügyfélegyenlõség sérelmét az jelenti, ha a közigazgatási szerv ugyanazon bizonyítékok alapján indokolatlanul hoz eltérõ határozatot. III. Megállapítható, hogy a bírósági gyakorlatban a kárpótlásra jogosultság feltételeinek igazolására alkalmas okiratok mikénti megítélésében, valamint az egy családhoz tartozók kárpótlási ügyeinek azonos — elégtelen — bizonyítékok melletti eltérõ elbírálásának értékelésében ellentétes álláspontok alakultak ki. IV. Az ellentétes álláspontok feloldása és az egységes ítélkezési gyakorlat biztosítása érdekében a Jogegységi Tanácsnak azokban a kérdésekben kellett állást foglalnia, hogy milyen okiratok alkalmasak a kárpótlás alapjául szolgáló feltételek — sérelem és hozzátartozói kapcsolat — igazolására, továbbá, hogy az ügyfélegyenlõség elve [Áe. 2. § (5) bek.] miként érvényesül maradéktalanul.

Source: https://magyarkozlony.hu/hivatalos-lapok/26c6ee51d4f3fbfc9ac0b1e29bd017ab2be9ef5c/dokumentumok/a6a01da0bff329ccac2b18ccb3cc9cc6c84144c8/letoltes